Երբ երկար ժամանակ սովոր ես լինում այս ժամանակին, փողոցային ժամանակը սկսում է անտանելի թվալ: Դուրս գալ տնից, քայլել, Ա կետից հասնել Բ կետ, ոտքով, մետրոյով, տրոլեյբուսով, մեքենայով, խցանումներ, վթարներ՝ ժամանակը անցնում է, չես հասցնում, խաչմերուկներում էլ կարմիր լույսն է... ու անցնում է օրդ: Օֆիսային ժամանակում Ա կետից Բ կետը "ուղերձ" հղելու համար բավական է սեղմել ENTER կոճակը, իսկ փողոցում պետք է շարժվել ուրիշ՝ քեզ պես շտապող մարդկանց հետ միասին, արագ, արագ՝ եւ ոչ միշտ արդյունավետ: